NaiveNeuron/SloPal huggingface dataset:
Blanár, Juraj, poslanec NR SR (2011-02-09):
Pán poslanec Kubovič, očakával som rovnako ako môj kolega Číž, že pri tom, keď hovoríte o tom, že treba odstraňovať príčinu tohto problému, ktorým je predovšetkým zlý zákon, ktorý prijala maďarská vláda, zasahujúci bezprecedentne do teritoriálnych pôsobností okolitých susedných štátov, že pán minister zahraničných vecí, ktorý je nominantom vašej strany bude tu, že bude obhajovať tento návrh, o ktorom hovoríte. Pretože, keď ste vy hovorili, že poďme my vystupovať na jednotlivých fórach a využime naše postavenie, tak ja vám pripomeniem naše stretnutie s výborom Maďarskej republiky pre zahraničné vzťahy, ktorý sa uskutočnil nedávno, ako partnerský pre náš výbor zahraničných vzťahov, kde som od vás vôbec nepočul také zásadné vyjadrenie, že toto je prapríčina celého problému, ktorý tu je spôsobný práve zákonom Maďarskej republiky. Prečo ste to nevyužili, pán poslanec Kubovič? Pre mňa je neprijateľné, keď minister zahraničných vecí od vás, vašej strany, nie je tu prítomný, nedáva jasné stanoviská k tomuto zákonu a hlavne, ako ide tú príčinu, o ktorej vy hovoríte, odstraňovať. Ja zatiaľ vidím, pchanie hlavy do piesku a takej nepresvedčivej, vidím takú nepresvedčivú zahraničnú politiku, možno ja neviem, zákulisnú, namiesto toho otvorene, keďže právo je absolútne na našej strane. Tuto Maďarská republika prijala niečo, čo je v rozpore so všetkými medzinárodnými pravidlami pre udeľovanie štátneho občianstva. No, čo môže byť lepšie pre diplomata, obhajovať takéto niečo a snažiť sa, aby tá druhá strana, to znamená v tomto prípade tak citlivá maďarská strana, to odstránila.
Laššáková, Jana, podpredsedníčka NR SR (2014-06-25):
Pán poslanec Martvoň.
Danko, Andrej, podpredseda NR SR (2023-11-23):
97. Pán poslanec Kaliňák Erik.
Kočiš, Eduard, poslanec NR SR (2023-01-26):
Veľmi pekne ďakujem za slovo, pán predsedajúci. Kolegom veľmi pekne ďakujem za faktické poznámky na moje vystúpenie. Pán kolega Svrček, naozaj široká diskusia na zmenu volebného systému naprieč dvomi, možno tromi volebnými obdobiami, úplne súhlasím, pretože zmena volebného systému je príliš ošemetná a príliš dôležitá na to, aby sa niekto v pondelok zle vyspal a v piatok schválil zmenu volebného systému. Čiže naozaj široká diskusia s odbornou verejnosťou, široká diskusia so samosprávami, široká diskusia s vyššími územnými celkami, široká diskusia naprieč právnickou obcou. Úplný súhlas, nedá sa na to povedať nič iné. Pán kolega Vetrák, na referendum a na ľudí, ktorí sa zúčastnili, máme obaja úplne iný názor. Ja ďakujem za účasť, vy ďakujete za neúčasť. Naozaj nemôžem súhlasiť s tým, čo ste povedali, že občania pochopili, že to referendum bolo o Republike, SMER-e, HLAS-e a opozičných subjektoch. Nie, nebolo. Jednoducho občania, ktorí volia Progresívne Slovensko, maďarské strany, Slovenskú národnú stranu, SME RODINA, KDH, aj takíto občania boli na referende a neboli ich desiatky, neboli ich stovky, boli ich tisíce. Čiže váš argument, že neúčasť, ktorá nevyvolala 50 plus jedného voliča, nekorešponduje s tým, že na Slovensku je naozaj 90-percentná nedôvera voči vláde či už Igora Matoviča, alebo Eduarda Hegera. Ja vás môžem ubezpečiť, že tá nedôvera je možno ešte vyššia ako tých 90 %, ale zároveň musím vám dať za pravdu, že tá neúčasť v referende spôsobila jediná vlastnosť, a to je ľudská ľahostajnosť a ľudská lenivosť. Iba tieto dve vlastnosti spôsobili to, že tie dva milióny voličov sa naozaj na referende nezúčastnili.
Baláž, Radovan, poslanec NR SR (2017-10-11):
Ďakujem pekne za slovo. Pán kolega Heger, nenechaj sa znechutiť, keď ťa niekto obviňuje, že ťa kúpil nejaký lobista. Môžme tú loptičku prehodiť tak, že tí, čo sú za liberalizáciu, tak sú lobisti za tie firmy, ktoré dodávajú to technické a technologické vybavenie do tých potencionálnych novovzniknutých firiem. Čiže aby sme si boli na čistom a naozaj ja tiež nie som zástanca, že liberalizácia vyrieši všetko, a naozaj sú niektoré oblasti, kde liberalizácia neplatí podľa mňa.
Paška, Pavol, predseda NR SR (2014-10-22):
Ďakujem pekne. Vyhlasujem rozpravu za skončenú. Pán minister, chcete zaujať? Nie. Pani spravodajkyňa? Nie. Prerušujem rokovanie o tomto bode. Budeme pokračovať druhým čítaním o vládnom návrhu zákona č. 98 o spotrebnej dani z minerálneho oleja, je to tlač 1121. Pán podpredseda vlády, poprosím vás o uvedenie vládneho návrhu. (Rokovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa menia a dopĺňajú niektoré zákony , tlač 1121.)
Šimko, Jozef, poslanec NR SR (2021-05-03):
Ďakujem pekne, pán, pán predsedajúci. Vážený pán Borguľa, ja som si vás pozorne vypočul a musím vám zablahoželať k tomuto vášmu vystúpeniu. Vaše vystúpenie bolo skutočne konkrétne a vecné a skutočne sa dotklo občanov, ktorí to skutočne deň čo deň potrebujú. Pán Borguľa, vy ste hovorili práve o domovoch dôchodcov a domovoch sociálnych služieb, že aké sú platy zamestnancov v týchto ústavoch. No ja mám skúsenosti a poznám veľa ľudí z týchto domovov a dovolím si otvorene povedať, že tí ľudia robia za drobné, a preto si vás vážim, že vôbec na to poukazujete. Len poprosil by som vás, aby ste pánovi ministrovi práce, sociálnych vecí a rodiny v podstate povedali to, čo ste tu povedali aj nám poslancom Národnej rady Slovenskej republiky. Pán Borguľa, vy ste naznačili navýšenie DPH z 20 na 25 %. Skutočne s vami súhlasím. Ale kto to vlastne navrhuje? Navrhuje to súčasný minister financií a bývalý predseda vlády Slovenskej republiky pán Matovič. A pán Matovič má plány napríklad zvýšiť DPH na 25 %, ako aj niekoľkonásobne zvýšiť daň z nehnuteľností. Treba si uvedomiť i to, Slovenská republika má vyššiu daň na potraviny ako najbohatšie krajiny Európskej únie. Napríklad ja som to už dneska hovoril, Veľká Británia 5 %, Francúzsko 6 %, Nemecko 7, Rakúsko 10, Maďarsko má 18 % a my Slováci, Slovensko máme 20 %. A preto si vás vážim, že na to ste poukázali a konkrétne ste povedali, že za žiadnych okolností toto nepodporíte. Takže dolu klobúk, pán Borguľa. Ďakujem pekne.
J. Burian, poslanec: (2004-07-06):
Ide o krátku novelu. Základnou myšlienkou tejto novely je v podstate vypustenie článku 21, ktorý sa javí ako nadbytočný, článku 21 ods. 3, ktorý sa javí byť nadbytočný vzhľadom na to, že novelou zákona č. 595/2003 Z. z. o dani z príjmov v znení neskorších predpisov sa odstránilo ustanovenie o daňovo uznateľných úrokoch prevyšujúcich štvornásobok, respektíve šesťnásobok vlastného imania. Vzhľadom na to, aby uvedený odsek nevyvolával pochybnosti a neistotu, respektíve problematický výklad, navrhujeme tento odsek vypustiť. Tento odsek hovorí o výpočte priemernej výšky úveru alebo teda pôžičky. Javí sa ako anachronizmus, ktorý môže vyvolávať určité pochybnosti. Uvedený návrh zákona nemá dopad na štátny rozpočet. Navrhovaný zákon nebude zakladať nároky na pracovné sily, organizačné zabezpečenie a nebude mať dopad na životné prostredie. Návrh zákona nevyvolá žiadne právne problémy, pokiaľ ide o vzťah k Ústave Slovenskej republiky, ostatným zákonom, iným všeobecne záväzným predpisom, ako aj medzinárodným zmluvám, ktorými je Slovenská republika aj viazaná. Vážené kolegyne, vážené poslankyne, vážení poslanci, chcel by som vás poprosiť o podporu tejto novely zákona, ktorá je veľmi krátka a vlastne pomôže tomu, aby sa naplnilo to, čo sa vlastne už v zákone o dani z príjmu prijalo od 1. 1. 2003. Ďakujem za pozornosť.
Ďuriš Nicholsonová, Lucia, podpredsedníčka NR SR (2017-10-10):
Ďakujeme pekne, pán minister. Chcem sa opýtať pána spoločného spravodajcu, ale chcem vás poprosiť, aby ste zaujali stanovisko k hlasovaniu.
Bugár, Béla, podpredseda NR SR (2019-09-12):
Prezentujme sa a hlasujme. (Hlasovanie.) Prítomných 139, za 110, zdržalo sa 27, 2 nehlasovali. Konštatujem, že návrh bol schválený. Nech sa páči ďalej.
Kaliňák, Robert, podpredseda vlády a minister vnútra SR (2015-11-24):
Ďakujem pekne. Vážené dámy a páni, k tomuto návrhu sme už hovorili veľa, myslím si, aj na Výbore Národnej rady pre obranu a bezpečnosť, kde sme vlastne aj prijali určitú kritiku zo strany opozície, ktorá tu bola. A myslím si, že sme prijali rozhodnutie, ktorým jednu časť, ktorá hovorila o výberových konaniach, najbližším pozmeňujúcim návrhom vlastne meníme, presne na základe pripomienok ešte z prvého čítania, ďalej, snažíme sa týmto zákonom najmä skvalitniť prípravu, to znamená, zavedením vlastne kasárenského typu výcviku v úvode zvyšujeme vek potrebný na vstup do Policajného zboru na 21 rokov a takisto sme teda zmenili tú časť podľa tých pripomienok, ktoré mali niektorí opoziční poslanci, to teraz zmeníme počas rozpravy na to, aby minister najvyšších predstaviteľov Policajného zboru mohol považovať za súčasť svojho tímu, keď preberá politickú zodpovednosť za to, ako sa ministerstvo riadi. Tu sme práve tým pripomienkam ustúpili. Ďakujem pekne za podporu tomuto návrhu.
Pfundtner, Edita, poslankyňa NR SR (2014-12-11):
Vážený pán predseda, v zlúčenej rozprave vystúpili dvaja poslanci, avšak nepodali žiaden návrh. Prosím, dajte hlasovať o tom, že Národná rada prerokuje návrh zákona v druhom čítaní.
Žiga, Peter, podpredseda NR SR (2024-02-15):
Pán poslanec, len informácia preto, len sme vás nevedeli pustiť, lebo otázku musíte položiť počas vystúpenia pána ministra. Čiže bude to platiť aj pre vás, pán poslanec Dej, lebo nasledujete v ďalšej, keď budete chcieť položiť doplňujúcu otázku, musíte sa prihlásiť počas vystúpenia ministra, aby vám mohol na to odpovedať. Pán minister, nech sa páči odpovedať na doplňujúcu otázku.
L. Žitňanská, poslankyňa: (2008-09-10):
Konštatujem, že uvedený návrh spĺňa z formálno-právnej stránky náležitosti uvedené v § 67 a 68 zákona o rokovacom poriadku Národnej rady, ako aj náležitosti určené v legislatívnych pravidlách. Zo znenia vládneho návrhu je zrejmý účel navrhovanej právnej úpravy. Dôvodová správa uvádza, že návrh je v súlade s ústavou, medzinárodnými zmluvami, právom Európskych spoločenstiev. Navrhovaná úprava nebude mať dopad na štátny rozpočet a rozpočty obcí alebo rozpočty vyšších územných celkov, nebude mať vplyv na zamestnanosť ani na tvorbu pracovných miest, neovplyvní podnikateľské prostredie. Osobitná časť dôvodovej správy obsahuje odôvodnenie ustanovení navrhovaného zákona. Pripojená je aj doložka zlučiteľnosti návrhu zákona s právom Európskych spoločenstiev a právom Európskej únie a táto doložka spĺňa náležitosti uvedené v čl. 3 legislatívnych pravidiel tvorby zákonov. Vyplýva z nej, že problematika návrhu právneho predpisu je upravená v práve Európskych spoločenstiev, nie je upravená v práve Európskej únie ani obsiahnutá v judikatúre Súdneho dvora. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady č. 710 z 31. júla 2008 podľa § 74 rokovacieho poriadku navrhujem, aby vládny návrh zákona prerokovali ústavnoprávny výbor a výbor pre hospodársku politiku. Za gestorský výbor navrhujem ústavnoprávny výbor a odporúčam, aby výbory predmetný vládny návrh zákona prerokovali v druhom čítaní do 20. októbra a v gestorskom výbore do 21. októbra 2008. Prosím, otvorte rozpravu, pán predsedajúci.
Hrnčiar, Andrej, podpredseda NR SR (2017-02-01):
Ďakujem. Končím dnešný rokovací deň. Pripomínam, že pokračujeme zajtra o deviatej hodine informáciou o rozhodnutiach o návrhu ceny za prístup do distribučnej siete a distribúciu plynu na rok 2017. Prajem vám pekný zvyšok dnešného večera. (Prerušenie rokovania o 19.01 hodine.)
Šebej, František, poslanec NR SR (2014-03-18):
Ďakujem. Druhý pozmeňovací návrh podal pán kolega Jozef Mikloško a ten chce, aby sme do textu doplnili: „podporuje demokratické premeny a európske smerovanie Ukrajiny s ohľadom na suverénnu vôľu jej obyvateľov vyjadrenú vo voľbách“. S týmto návrhom som sa ja ako predkladateľ nestotožnil, lebo ho považujem za redundantný, je to obsiahnuté v texte inde, ale poprosím, pán predseda, dajte hlasovať.
Grendel, Gábor, podpredseda NR SR (2022-05-05):
S ďalšou faktickou poznámkou pán poslanec Marek Šefčík.
B. Bugár, podpredseda NR SR: (2004-05-26):
Budeme pokračovať druhým čítaním o návrhu poslancov Národnej rady Slovenskej republiky Jirka Malchárka a Imricha Hamarčáka na vydanie zákona, ktorým sa mení a dopĺňa zákon č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení niektorých zákonov (tlač 555). Spoločnú správu výborov máte v tlači 555a. Dávam slovo poslancovi Jirkovi Malchárkovi, aby návrh zákona odôvodnil. J. Malchárek, poslanec: Ďakujem pekne, pán predsedajúci. Vážené dámy poslankyne, páni poslanci, ja budem skoro rovnako tak krátky ako pred chvíľou. V mene mojom a v mene kolegu Imricha Hamarčáka sme si dovolili predložiť v druhom čítaní návrh novely živnostenského zákona, ktorým navrhujeme skrátiť lehoty na udelenie živnostenského oprávnenia s výnimkou koncesovaných živností, to už sa udialo v druhom čítaní vo výboroch. Tým skracujem právne vákuum od začiatku výkonu živnosti po jeho legitimizáciu, vypúšťame aj súhlas obce o nájme nebytových priestorov, považujeme to za  zbytočný a v tejto dobe nadbytočný administratívny úkon. V zákone o správe daní a poplatkov, ktorého sa tiež dotýkame týmto zákonom, ale spolu to obsahovo súvisí, navrhujeme skrátiť registráciu podnikateľského subjektu za daňovníka, a to aj na dane z príjmu, aj na daň z pridanej hodnoty. Správca dane po novom bude musieť rozhodnúť v troch režimoch, a to je v jednoduchých veciach bezodkladne, ako je to aj dnes, v nie jednoduchých alebo v zložitejších veciach do siedmich dní, dnes je to do 30 dní, a v zložitých veciach do 30 dní, dnes je to do 60 dní. Novela tohto zákona nadväzuje na zákon o obchodných registroch, ktorý bol prijímaný v Národnej rade pred koncom minulého roka a podobnej filozofii, a to je dať v prvom rade priestor v jednoduchosti na vznik podnikateľského subjektu pre možnosť začať podnikať a potom neskôr prípadne podnikateľa skontrolovať, a ak nebude konať v súlade so zákonom, sankcionovať. Verím tomu, že táto filozofia je blízka väčšine tohto parlamentu a že parlament prijme tento zákon v druhom aj treťom čítaní. Ďakujem.
Lipšic, Daniel, minister vnútra SR (2011-09-08):
Ďakujem. Vážený pán predsedajúci, milé kolegyne, vážení kolegovia, budem tiež stručný. Hlavným predmetom úpravy návrhu novely zákona je zlúčenie Hasičského a záchranného útvaru hlavného mesta Bratislavy ako štátnej rozpočtovej organizácie a jeho zlúčenie s krajskými riaditeľstvami Hasičského záchranného zboru. Hasičský záchranný zbor, útvar hlavného mesta Slovenskej republiky Bratislavy ako celok zostane vnútorným organizačným útvarom Krajského riaditeľstva Hasičského a záchranného zboru v Bratislave a bude naďalej plniť úlohy okresného riaditeľstva. Od týchto zmien očakávame zefektívnenie operatívnej zásahovej činnosti, ako aj výkon štátnej správy. To znamená, že budeme vedieť posunúť z administratívy do priameho výkonu viacej hasičov, čo je základný cieľ novely zákona. Návrh novely tiež mení, dopĺňa tie ustanovenia zákona, ktoré v platnej podobe prestali vyhovovať potrebám aplikačnej praxe, ustanovuje návrh, že Hasičský a záchranný zbor a Horská záchranná služba sa podieľajú na poskytovaní zdravotnej starostlivosti. Ambulancie Hasičského a záchranného zboru, ambulancie Horskej záchrannej služby sú totiž poskytovateľmi špecializovanej ambulantnej zdravotnej starostlivosti v odbore urgentná medicína v rozsahu povolenia vydaného ministerstvom zdravotníctva. Takisto návrh zákona rieši a zakotvuje možnosť poskytovať materiálno-technické vybavenie Dobrovoľnej požiarnej ochrane Slovenskej republiky alebo iným občianskym združeniam na základe uzatvorenej dohody. Takisto návrh spresňuje, ktoré ustanovenia ohľadne prijímacieho konania, poskytovania špecifickej zdravotnej starostlivosti, lekárskej posudkovej činnosti, vysielanie príslušníkov zboru na vykonávanie štátnej služby v zahraničí, ako aj preberáme návrhom novely zákona smernice Európskej únie, ktoré sa týkajú zvýšenej ochrany príslušníčok Hasičského a záchranného zboru na materskej alebo rodičovskej dovolenke. Vážený pán predsedajúci, vážené pani poslankyne, páni poslanci, dovoľujem si vás požiadať rovnako ako pri predchádzajúcom návrhu o posunutie návrhu novely zákona do druhého čítania. Ďakujem.
Hrnčiar, Andrej, podpredseda NR SR (2017-03-28):
Ďalším vystupujúcim v rozprave je pán poslanec Baránik.
Laššáková, Jana, podpredsedníčka NR SR (2015-04-15):
S reakciou pán poslanec Zajac.
Kollár, Boris, predseda NR SR (2020-04-01):
Ďakujem pekne. Vážené dámy, vážení páni, veľmi ma mrzí, že to začalo takýmto konfrontačným tónom. A vychádzame naozaj a vysielame medzi ľudí veľmi zlý signál. (Zaznievanie gongu.) Bolo by dobré, keby sme teraz sa vrátili k práci, prestali sa osobne urážať, napádať. Chcel by som všetkých poslancov vyzvať, ako opozičných, tak aj koaličných, aby neprekrikovali sa, na to sú tunak faktické poznámky, počkajte, môžete potom reagovať. Rovnako vás žiadam, prestaňte používať nadávky, vulgarizmy, je to veľmi, veľmi zlý signál hlavne v tejto veľmi ťažkej dobe. Ľudia sa na nás pozerajú a my keď takýmto spôsobom budeme viesť schôdzu, tak ako nám môžu veriť, že spolu s nami prejdú touto ťažkou životnou skúškou, touto krízou, ktorou prechádzame. Takže ešte raz vás naprieč všetkých, aj opozičných aj koaličných, buďte takí láskaví a dodržiavajte program a buďte k sebe navzájom slušní. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2018-06-18):
Veľmi pekne vám ďakujem za pochopenie. Nasledovať budeme prvým čítaním o návrhu poslancov Milana Krajniaka, Petra Pčolinského, Adriany Pčolinskej a Ľudovíta Gogu na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. Návrh zákona má parlamentnú tlač 1016, návrh na jeho pridelenie na prerokovanie výborom je v rozhodnutí pod číslom 1065. Dávam slovo pánovi poslancovi Krajniakovi, aby ich návrh zákona uviedol, nech sa páči. (Rokovanie o návrhu poslancov Národnej rady Slovenskej republiky Milana Krajniaka, Petra Pčolinského, Adriany Pčolinskej a Ľudovíta Gogu na vydanie zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov , tlač 1016.)
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie.) Prítomných 131 poslancov, za 29, proti 25, zdržalo sa 77. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím spravodajcu z výboru pre vzdelávanie, vedu, mládež a šport poslanca Ľudovíta Gogu, aby uviedol hlasovanie o bode 50 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa školský zákon (tlač 521). Nech sa páči, pán poslanec, máte slovo. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 521.]
Kuffa, Štefan, poslanec NR SR (2014-07-01):
Ďakujem za slovo. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, predseda NR SR (2015-07-03):
Nedám o vašom návrhu hlasovať, pán kolega, pretože sme postupovali plne v zmysle rokovacieho poriadku a spravodajca uvádzal hlasovanie tak, ako to umožňuje rokovací poriadok. A vysporiadali sme sa aj o námietke poslanca riadnym hlasovaním. Takže nie je dôvod, aby sme hlasovanie vyhlásili za zmätočné, a o vašom návrhu nedám hlasovať, pán poslanec. (Potlesk.) A tak ako vy mňa sa snažíte obviniť, že kde beriem tú drzosť a niečo, ja vás chcem tiež požiadať, neviem, kde vy ste našli to presvedčenie, že ste hlavný vykladač rokovacieho poriadku a všetkých zákonov Slovenskej republiky a všetkých tu poučujete. (Potlesk.) Pán predseda Blaha.
Blaha, Ľuboš, podpredseda NR SR (2023-12-13):
Poprosím o pokoj v rokovacej sále. Nech sa páči, pani poslankyňa. To bolo všetko? Aha. Pani Tina Gažovičová, nech sa páči.
Kollár, Boris, predseda NR SR (2022-10-04):
Ďakujem. (Prestávka.)
Horváthová, Eva, poslankyňa NR SR (2013-05-16):
Ďakujem veľmi pekne za slovo. Ja takisto, samozrejme, sa pripájam k tomu, že DRG systém potrebujeme, potrebujeme ho už dlhé roky na zlepšenie financovania zdravotnej starostlivosti, ústavnej zdravotnej starostlivosti. Trošku som sa zľakla, keď pán poslanec Novotný hovoril o tom, že je tam dosť veľa chýb, tak dúfam, že sa bude mýliť a že to tak nie je a že to nebudeme musieť každú chvíľku meniť, ako načrtol. Chcem sa opýtať pána predsedu výboru, že či by nebolo na zváženie do budúcna, keď ide o takýto materiál, ktorý v podstate tvorí väčšiu časť len zoznam chorôb, nevytláčať to v tlačenej podobe pre všetkých poslancov, lebo sa mi to zdá zbytočné plytvanie papierom. Dnes je v elektronickej podobe všetko možné, môžeme si to prečítať, je to dostupné na internete, zdá sa mi to také zbytočné. Ďakujem.
Danko, Andrej, predseda NR SR (2019-09-11):
Poslankyňa Zemanová.
Šeliga, Juraj, podpredseda NR SR (2021-03-31):
Prezentujme sa, prosím, a hlasujme. (Hlasovanie.) Prítomných 126, za 84, proti 2, zdržalo sa 39, nehlasoval 1. Konštatujem, že sme lehotu skrátili. Nech sa páči.
Osuský, Peter, poslanec NR SR (2015-03-11):
Ďakujem pekne. To, čo teraz poviem, je len drobná kazuistika z výjazdného zasadnutia školského výboru v Železiarňach Podbrezová. A dotknem sa len jedného malého fragmentu z toho, o čom môj kolega Poliačik hovoril, a síce o tom strope odmeňovania. Zhodou okolností pri prechádzke halami som si všimol veľmi mlado vyzerajúceho chlapca, ktorý bol navrch, a to teraz nehovorím, prosím, aby som nebol obvinený z nekorektnosti, ako rasistickú pripomienku, ktorý bol možno i dokonca rómskeho pôvodu. A keď som sa pýtal šéfa prevádzky, čo je to za mladého muža, tak mi povedal, že to bol odjakživa ich vzorný žiak, ktorý samozrejme dostal miesto vo fabrike, a už vo svojom veľmi mladom veku vzdeláva ďalších. Je sústružník, stál pri sústruhu, a je typickou ukážkou toho, že od tej doby, čo Feničania vynašli peniaze, považujem za veľmi dobré, aby mal, a teraz nielen Soták, ale ktorýkoľvek zamestnávateľ, možnosť toho prvého chrta na závode, toho prvého koňa v závode oceniť bez nejakého vopred určeného limitu. Iste takých nebude veľa. Ale budú tí, ktorí budú, a ich odmena bude môcť byť celkom reálnym pobádacím mechanizmom pre tých ostatných, ktorí sa k nim budú môcť snažiť priblížiť. A nejde o nič veľké. Firma dáva zo svojho a ak dá, tak dá. Ale presne ako znie náš pozmeňovací návrh, nevidím dôvod, aby sme toho mladého muža-Patrika, tak sa, myslím, volal, neocenili, alebo aby ho firma neocenila už ako študenta alebo žiaka.
Pellegrini, Peter, predseda NR SR (2024-02-07):
Pán poslanec Spišiak.
P. Hrušovský, predseda NR SR: (2005-05-10):
J. Drgonec, poslanec: ... v rozprave vystúpil jeden poslanec bez relevantného návrhu pre prvé čítanie. Teraz prosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Bugár, Béla, podpredseda NR SR (2016-04-20):
Pani poslankyňa Pčolinská, nech sa páči, môžete reagovať na faktickú.
Kollár, Boris, predseda NR SR (2021-11-12):
Ďakujem pekne. Prosím vás pekne, chcel by som upozorniť poslancov, pán Baránik, rovnako rúška, prosím. Ďakujem pekne. Budeme pokračovať ďalej, s faktickou poznámkou pán Beluský.
Suja, Miroslav, poslanec NR SR (2023-02-08):
Ďakujem za slovo, pán podpredseda. Ja súhlasím s predrečníkom, aby to v tomto zákone bolo presne definované, aj keď zákony nemôžme povedať, že by mali byť ako kuchársky recept, že vždy je tam nejaká vôľa. Ale tak ako to zdôvodnil, s tým sa absolútne stotožňujem, a dáva to zmysel, preto hovorím aj ja, že ak to bude tak, ako hovorí, že sa to tam doplní, tak to podporím aj ja.
P. Paška, predseda NR SR: (2007-11-27):
Poprosím ešte raz pani ministerku práce, sociálnych vecí a rodiny pani Vieru Tomanovú, aby odôvodnila vládny návrh zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v znení neskorších predpisov (tlač 438). Nech sa páči, pani ministerka.
Zmajkovičová, Renáta, podpredsedníčka NR SR (2014-09-11):
Faktické poznámky na vystúpenie pani poslankyne, tri. Uzatváram možnosť prihlásiť sa. Pán poslanec Simon.
Grendel, Gábor, podpredseda NR SR (2023-01-24):
Pán poslanec Kočiš.
Simon, Zsolt, poslanec NR SR (2018-11-21):
Kolegovi Gröhlingovi a Poliačikovi ďakujem veľmi pekne za reakcie. A na kolegu Kaliňáka, no, chvalabohu, že aspoň jeden sa z vládnej koalície zmohol k tomu, aby pomenoval, že za Dankove veci v konečnom dôsledku môže Dzurindova vláda. Áno, toto je to vaše. Ako, pán minister, za veľmi ponižujúcich okolností ste museli opustiť svoju funkciu ministra vnútra. Ako keď niekto nemá, alebo mal by mať sebareflexiu pri vyjadrovaní, tak možnože by ste sa mali nad tým trošku zamyslieť. A keď sme u toho, kupovaní tých poslancov, tak neviem, kto všetko podporuje túto vládnu koalíciu. Aj nad tým by som sa pozastavil. Lebo mali sme tu krásne pár príkladov aj z minulej schôdze, vďaka čomu skoro vaše návrhy prechádzali. Ďakujem.
Dostál, Ondrej, poslanec NR SR (2018-10-24):
Pán poslanec Madej, nedá mi, opäť je to jeden dôkaz, že ako ste to pokašľali s tým rokovacím poriadkom, lebo ste nám to ani nemohli dovysvetliť, keďže uplynulo tých 10 minút. A toto je naozaj, ideme meniť ústavu a vy preto, že uplynulo 10 minút, tak ste v podstate museli skončiť. Ešte ste sa nás mohli spýtať, či by sme vám dali súhlas s tým, aby ste mohli dohovoriť, ale neprišli ste s tým, lebo ani ste nemohli dovysvetliť, čo ste chceli povedať. Ak vám vyčítame, že na konci ústne prihlásených poslancov do rozpravy prichádzate s takýmto dôležitým návrhom, tak je to aj preto, že to nie je niečo, o čom sa tu dlho hovorilo, ako je to v prípade tých opozičných návrhov, čo bolo odborne prediskutované, na rokovaniach sa o tom hovorilo, na ústavnoprávnom výbore. Vy ste teraz prišli s úplne novým návrhom. Samozrejme, vychádza z toho, s čím prišiel SMER, ale SMER hovoril o tom, že trojpätinovou väčšinou sa budú voliť ústavní sudcovia. Teraz je to doplnené o to, že, že, že ak nie, tak z tých zvyšných sa budú voliť kandidáti. Je to doplnené o to, že nie parlament, ale, ale samotný Ústavný súd bude voliť predsedu a podpredsedu Ústavného súdu, čo to predtým vôbec, vôbec nebolo, nebolo v hre, pokiaľ si pamätám. A ešte aj to, na čo upozornil Peter Osuský, to sú tie dvojičky, lebo súčasné znenie hovorí o tom, že Národná rada navrhuje dvojnásobný počet kandidátov na sudcov Ústavného súdu, ktorých má prezident vymenovať, čiže keď je neobsadených 6 miest, tak Národná rada navrhuje dvojnásobok. Vy tam máte, že na každé voľné miesto sudcu Ústavného súdu navrhne, navrhne dvojicu kandidátov, z ktorej prezident vymenuje. Čiže na každé dvojicu. To je iné znenie, ako je, ako je v ústave. Tak by som sa chcel spýtať, aby ste povedali, že ako to myslíte, že čo to bude znamenať, že či naozaj hrozí to, že Fico... (Prerušenie vystúpenia časomerom.)
Podmanický, Ján, poslanec NR SR (2024-06-20):
Ďakujem za slovo. Vážený pán poslanec, nedá sa reagovať na všetko, čo ste povedali. Mohol by som sa baviť o tom vašom takom klišovitom výroku, že médiá sú strážcovia demokracie. Na to by som sa vás spýtal a kto stráži strážcov? Mohol by som rozoberať to vaše porovnávanie sa, aký útok bol na vás vedený, keď ste boli vo funkcii ministra. Viete, to porovnávať, pri všetkej úcte, pán poslanec, voči vám, porovnávať tu nejaké útoky voči vám s tým, čo sa celé roky dialo voči strane SMER a voči Robertovi Ficovi, keď z neho bolo doslova štvané zviera a viete, ako to skoro skončilo. Nehnevajte sa, to bolo úplne nenáležité porovnanie, to sa nedá porovnať. Vy si to neviete predstaviť, aký sa tu viedol hon na jedného z predstaviteľov politických, politickej strany SMER. Ale skôr čo by som chcel sa vás spýtať, na tú vašu predstavu objektivity RTVS, tak neviem, či je objektívne napríklad teda, aby sme príklady hovorili, po atentáte na premiéra Roberta Fica vysielala RTVS24 v podstate taký špeciál, kde sa vyjadrovali rôzni komentátori, analytici a tak ďalej. Z dvadsiatich analytikov, komentátorov, akože odborníkov, bolo 19, ktorí celý svoj život profesionálny kritizovali Roberta Fica. Bola tam Iveta Radičová, Štefan Hamran, Soňa Szomolányi, Pavol Demeš, Peter Weiss a tak ďalej a tak ďalej. Mohol by som ich tu všetkých vymenovať. Tak z dvadsiatich analytikov, ktorých si RTVS pozvala, sú v čase, keď bol skoro zavraždený predseda vlády, sú devätnásti jeho kritici. Tak, prosím vás pekne, to je, to je aká objektivita toto? Toto je tá nejaká úcta voči nejakým... (Prerušenie vystúpenia časomerom.)
B. Bugár, podpredseda NR SR: (2004-07-06):
Navrhujem, aby sme zlúčili rozpravu o týchto bodoch, ako aj tajné hlasovanie o týchto troch bodoch programu. Pýtam sa, či je všeobecný súhlas s takýmto postupom? Áno. Ďakujem pekne. Takže otváram rozpravu. Pán poslanec Fico, do rozpravy? Pýtam sa, či sa hlási niekto do rozpravy okrem pána poslanca Fica a Minárika? Nikto. Končím možnosť sa prihlásiť do rozpravy. Pán poslanec Fico, nech sa páči, máte slovo.
Jurinová, Erika, poslankyňa NR SR (2016-12-07):
Ďakujem za slovo. Pani podpredsedníčka, podčiarkujem a stotožňujem sa so slovami, ktoré, ktoré boli vypovedané. Ja by som vás chcela povzbudiť, že buďte rada, že vám vôbec pán štátny tajomník v mene ministra odpovedal. My sme ho podobným spôsobom žiadali o zaujatie stanoviska k pozmeňovacím návrhom, ktoré išli k novele zákona o kompenzáciách, do dnešného dňa nám nebolo povedané ani napísané, ani písomne oznámené žiadne stanovisko, jednoducho pozmeňováky, o ktorých sme rokovali so štátnym tajomníkom, na ktoré vôbec ináč nebol pripravený pri rokovaní alebo na..., nemal so sebou ani štátny aparát, jednoducho povedané, keď sme rokovali o týchto otázkach, a do dnešného dňa nám nedal žiadnu odpoveď. Výsledkom bolo len hlasovanie, zamietavé hlasovanie. A chcem ešte povedať, že táto téma, vy ste ju predkladali pred rokom alebo pred dvoma, už si nepamätám kedy, k vládnej novele sme v podobnom duchu dávali cez pána poslanca Gábora Grendela pozmeňovací návrh. A ja som zostala šokovaná tým stanoviskom, ktoré v podstate povedal až v pléne minister Richter. V podstate ten predchádzajúci príspevok bol od Silvie Shahzad, bol presne v tom duchu. Ja sa takisto pýtam, že či, alebo kedy už prestane tá hra na vlastnom piesočku. Kedy sa prestaneme tváriť, že čo je moje, do toho sa mi nestarajte, a čo je zasa vaše, do toho sa ja vám nechcem starať. Ale ešte iná vec ma napadá. Hovorili ste o hmotnej núdze, nároku na kompenzácie. Takže nielenže piesoček, ministerstvo práce a ministerstvo zdravotníctva, ale oni sa nechcú ani v rámci jedného ministerstva hrať na piesočku. A to už je úplne choré. Ďakujem pekne.
Bugár, Béla, podpredseda NR SR (2016-09-09):
Pán poslanec Heger, môžte reagovať na faktické.
Blanár, Juraj, podpredseda NR SR (2023-01-24):
Pán kolega Vetrák, s faktickou poznámkou nech sa páči.
Pčolinský, Peter, podpredseda NR SR (2023-02-09):
Pani poslankyňa, bola odpoveď dostatočná alebo máte doplňujúcu otázku? Nech sa páči.
P. Frešo, poslanec: (2007-10-25):
Ďakujem pekne.
B. Bugár, podpredseda NR SR: (2006-04-21):
(Hlasovanie.) Prítomných 123, za 15, proti 29, zdržalo sa 79. Konštatujem, že bod 9 sme neschválili. Ďalej. A. Blajsko, poslanec: Budeme hlasovať o bode 14 s návrhom gestorského výboru schváliť ho.
Mojš, Milan, poslanec NR SR (2017-05-16):
O pozmeňujúcom a doplňujúcom návrhu poslanca Ondreja Dostála nemôžme hlasovať, keďže boli schválené body 1 až 4 spoločnej správy.
Laššáková, Jana, podpredsedníčka NR SR (2012-12-12):
Na vystúpenie pani poslankyne s faktickými poznámkami, pán poslanec Gál a pani poslankyňa Vášáryová. Nech sa páči. Končím možnosť prihlásiť sa s faktickými poznámkami. Nech sa páči, pán poslanec Gál.
Heger, Eduard, predseda vlády SR (2022-05-19):
Rozumiem, ale teda kladiete otázku premiérovi, čiže na funkciu premiéra a sám ste teraz povedali vlastne, že premiér nemá voči tomu žiadnu kompetenciu, po prvé, čiže nemám to ja ako premiér prečo riešiť. Po druhé, ja teda som nič také nepostrehol zo strany pána Juraja Krúpu. Úprimne, nesledujem každého Facebook, lebo ak by som chcel sledovať Facebook každého poslanca, tak, tak by som sa nemohol venovať ničomu inému. Takže úprimne, v tomto vám neviem pomôcť a ani neviem presne, o čom hovoríte, takže ospravedlňujem sa. Ďakujem, skončil som.
P. Paška, predseda NR SR: (2009-03-10):
Máte slovo.
P. Hrušovský, predseda NR SR: (2005-05-24):
vládny návrh zákona, ktorým sa dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a o doplnení niektorých zákonov , ktorý prerokúvame ako tlač 1121. (Hlas zo sály.) Pani poslankyňa, nie je označený tento bod, pretože tento návrh prerokúvame v skrátenom legislatívnom konaní, preto jeho zaradenie bolo podmienené tým, keď výbory prerokujú skrátené legislatívne konanie, ale je to za bodom 58. Máte rozdaný program 42. schôdze Národnej rady, kde máte zaradené zostávajúce body programu. Nech sa páči, pán minister, máte slovo.
Chren, Martin, poslanec NR SR (2014-06-11):
Ďakujem veľmi pekne. Vážená pani predsedajúca, ctené kolegyne, ctení kolegovia, 25. marca 2014 prerokovala a následne schválila táto Národná rada novelu zákona o ochrane spotrebiteľa pri predaji tovaru alebo poskytovaní služieb na základe zmluvy uzatváranej na diaľku alebo zmluvy uzavretej mimo prevádzkových priestorov predávajúceho. Pán prezident tento zákon podpísal 9. apríla 2014. Následne bol zverejnený v Zbierke. Avšak v rámci tejto novely bola schválená aj taká prílepková novela zákona č. 561/2007 Z. z. o investičnej pomoci, ktorou sa do slovenského právneho poriadku zaviedla jedna úplne taká nová, doteraz neexistujúca možnosť, a to možnosť poskytovateľov investičnej pomoci poskytovať automatické daňové úľavy v špeciálnom režime nevyžadujúcom si rozhodnutie vlády, a to pre investície v hodnote viac ako 200 mil. eur. Podľa schváleného zákona teda ministerstvo hospodárstva po dohode s ministerstvom financií bude môcť takému investorovi poskytnúť daňovú úľavu, pričom pôjde rádovo až o desať milióny eur, a to dokonca bez toho, aby investor, ktorý túto úľavu dostane, vytvoril čo i len jedno nové pracovné miesto. Vytvorenie tohto špeciálneho režimu má však aj jeden nezamýšľaný dôsledok na transparentnosť a boj proti korupcii, a to ten, že pri jeho využití nebude podľa dikcie schváleného zákona v žiadnej z fáz poskytovania takejto daňovej úľavy, pri žiadnom, pri žiadnej z týchto fáz nebude vyžadované poskytovanie informácií pre verejnosť. Inými slovami, daňové úľavy rádovo v desiatkach miliónov eur poskytnuté bez toho, aby muselo vzniknúť čo i len jedno nové pracovné miesto, môžu byť poskytnuté úplne potichučky, poza bučky bez toho, aby sa o tom verejnosť čo i len dozvedela. Takáto schválená právna norma je teda v rozpore s pravidlami transparentnosti, boja proti korupcii a zverejňovania informácií. Zákon, ktorý s kolegom Jurajom Miškovom predkladáme, preto opravuje tento nedostatok, a to zavedením obdobného postupu ako pri zverejňovaní zmlúv uzatváraných verejným sektorom. Návrh teda ukladá poskytovateľovi investičnej pomoci povinnosť zverejniť rozhodnutie o jej poskytnutí a o poskytnutí tejto daňovej úľavy podľa uvedeného špeciálneho režimu v centrálnom registri zmlúv. Až po takomto zverejnení rozhodnutia v centrálnom registri zmlúv by rozhodnutie udeliť daňovú úľavu nadobudlo právoplatnosť. Tento návrh zákona teda nebude mať žiaden dopad ani na štátny rozpočet, ani na životné prostredie, avšak bude mať výrazný dopad na zlepšenie informovanosti verejnosti a na transparentnosť rozhodovania štátnej správy na Slovensku. Ďakujem vám veľmi pekne. Skončil som.
P. Hrušovský, predseda NR SR: (2005-05-18):
Otváram rozpravu. Do rozpravy som nedostal žiadne písomné prihlášky. Ústne sa do rozpravy hlási pán spoločný spravodajca, pán poslanec Muňko a pán poslanec Mečiar. Končím možnosť podania ďalších prihlášok do rozpravy. Nech sa páči, pán poslanec.
A. Belousovová, podpredsedníčka NR SR: (2008-01-21):
Takže v zmysle rokovacieho poriadku vystúpi pán poslanec Frešo. Nech sa páči. Nech sa páči, pán poslanec, máte slovo.
Zmajkovičová, Renáta, podpredsedníčka NR SR (2012-05-10):
S reakciou jeden poslanec. Uzatváram možnosť prihlásiť sa s faktickými poznámkami. Pán poslanec Nagy.
Bugár, Béla, podpredseda NR SR (2016-10-11):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“ Pán poslanec.
Pročko, Jozef, poslanec NR SR (2023-12-20):
Ďakujem. Navrhujem stiahnutie Trestného zákona zo skráteného legislatívneho konania a zaradenie ho na riadne legislatívne konanie. Odôvodnenie: Vzhľadom k tomu, že tento zákon si vyžaduje naozaj širokú odbornú diskusiu a vzhľadom k tomu, že tu je aj premiér Slovenskej republiky, verím, že to spravíte a naozaj myslím si, že do toho piatku sa potom prerokuje kľudne rozpočet, takže navrhujem toto riešenie, preto aby naozaj bol pán premiér čestný a spravodlivý a Slovensko si Trestný zákon prerokovalo v normálnom legislatívnom konaní. Pán Dubéci fotil, ale nikto ho neupozornil, nevadí, nevadí mi to. Mne to vôbec nevadí, mňa upozorňujú stále. Takže ďakujem veľmi pekne.
Matovič, Igor, poslanec NR SR (2018-05-24):
Pani ministerka, pani ministerka Kalavská, toto nie je k vám, ale teda vážim si, že ste tu jediná statočná z vlády, ktorá tu počúva. Pani ministerka Matečná, skovaná niekde, táto faktická poznámka je k vášmu vystúpeniu. Hovoríte, že si vyprosujete, aby vaše meno bolo spájané s nejakým pojmom mafia. Ale pozrite sa na svoju činnosť. To, čo robíte, je v podstate esenciou pojmu pozemková mafia. Vy ako hlava Slovenského pozemkového fondu ste v mene štátu podpisovali zmluvy, zlodejské zmluvy, ktoré okrádali Slovenskú republiku, každého jedného občana Slovenskej republiky, áno, aj voličov Slovenskej národnej strany, o desiatky, možno stovky miliónov eur. Iba v tých Špačinciach, ste sa tvárili, že tie pozemky majú hodnotu 59 centov. V skutočnosti v tom čase, kedy ste ich vymieňali alebo prideľovali akože oprávnenému z reštitúcie, nie tej 94-ročnej Židovke, ktorá sa 25 rokov doprosovala, ale vybavovačovi Druckerovému kamarátovi. Už v tom čase mal ten pozemok hodnotu 30 eur; 30 eur deleno 59 centov je 
50-násobok; 50 krát 100 % je 5 000 %. Vy, hlava Slovenského pozemkového fondu, v našom mene mali ste konať ako dobrý hospodár. A vymieňali ste pozemok, ktorý mal o 5 000 % väčšiu hodnotu. Jednoducho ste rozhádzali, rozflákali, rozkradli a boli ste toho súčasťou, desiatky až stovky miliónov eur nášho majetku cez takéto pochybné uplatňovanie reštitúcií. Čiže vy ste hlava pozemkovej slovenskej mafie, pani ministerka, či sa vám to páči, alebo nie. A môžete sa pritom usmievať a môžete sa snažiť nás tu zasypať miliónmi slov. To čo bolo vo vašom vystúpení? Pomaly ste tu hovorili o tom, koľko doja kravy. Čo vy máte na tom, akú zásluhu, prosím vás? Ste burinou pôdohospodárstva. (Potlesk.)
Vážny, Ľubomír, poslanec NR SR (2011-09-14):
Keďže v rozprave nevystúpil žiaden poslanec, a teda nebol predložený žiaden pozmeňujúci návrh, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
Kollár, Boris, predseda NR SR (2022-12-20):
Prosím, prezentujme sa a hlasujeme. (Hlasovanie.) Prítomných 137 poslancov, za 73, proti 5, zdržalo sa 59. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru ako aj lehoty na jeho prerokovanie. Prosím spravodajcu, aby uviedol hlasovanie.
Šrobová, Veronika, poslankyňa NR SR (2024-05-14):
Ďakujem za slovo, pán predsedajúci. A ďakujem, pán Dostál, za váš príspevok. Čo sme sa tu určite dozvedeli z tejto rozpravy, tak to je to, že osobne pánovi Michelkovi sa nepáči tento Fond na podporu umenia a koho a akým spôsobom podporuje. A nemá to tak byť, že jednému človeku sa niečo nepáči, tak ideme zmeniť fungujúci systém alebo fungujúcu inštitúciu, ktorú zakladali ešte aj ich koaliční partneri terajší. Ako hovorí aj kolegyňa Jaurová, túto inštitúciu nám závideli aj v zahraničí, čiže nie je dôvod takto politizovať, určite nie. A je komické, ako si tu SNS vydupkáva nejaké miestečka ako päťročné dieťa, mám nejakú tu s tým skúsenosť, čiže úplne vás v tom vidím. A je to vlastne aj úsmevné už vášmu koaličnému partnerovi HLAS-u. Fond rozhoduje, doteraz rozhodoval na základe odborných predpokladov a posudkov týchto predkladaných projektov a tak to má aj zostať. Má to zostať na odbornej báze, ale to, čo opäť robíte vy, SNS, tak to je len to, ako chcete politicky zasahovať a ovládať kultúru. Už ste s tým začali, keď ste dosadili pani Šimkovičovú na ministerstvo kultúry, táto osoba, ktorá doslova nenávidí slovenskú kultúru a nič, čo má s týmto niečo spoločné, a len pokračujete v tom, vlastne podľa mňa aj vy nenávidíte všetko, čo je trošku iné od vás. Takže ďakujem aj protestujúcim, ktorí dnes prišli vyjadriť svoj názor pred parlament, a sme s nimi. Ďakujem.
Grendel, Gábor, podpredseda NR SR (2023-03-22):
Záverečné slovo ešte pána spravodajcu.
Ďurica, Ondrej, poslanec NR SR (2021-09-22):
Ďakujem za slovo. Pán kolega Dostál, odpustite mi, keď budem trochu osobnejšie reagovať na ten váš príspevok v rozprave. Vy ste spomenul, že je tu Ústavný súd a že sú tu ústavní sudcovia a ich rozhodnutie a že títo boli zvolení väčšinou a je to absolútne legitímne rozhodnutie, ktoré v danej veci urobili. Ja potom ale nechápem, akým spôsobom si mám vysvetliť to besnenie koaličných poslancov v súvislosti s rozhodnutím Generálnej prokuratúry v súvislosti s § 363 a celú tú hystériu, ktorá bola spustená. Aj pán Žilinka bol zvolený celkom jednoznačne do pozície generálneho prokurátora, a to už vám nejakým spôsobom uniká. Jednoducho som presvedčený, že vy vykladáte veci tak, ako vám vyhovujú. Keď vám to vyhovuje, tak to podporíte, keď vám to nevyhovuje, tak to kritizujete. Keby sme sa pozreli, či ste hypoteticky na situáciu, kedy by ste bol v opozícii a prejednávala by sa takáto záležitosť, tak si dovolím tvrdiť, že by ste boli prvý, ktorý by tu za tým pultíkom kričal a hovoril o slobode a demokracii, o práve ľudí na referendum. My tu hovoríme o 600-tisíc podpisoch. Som presvedčený, že z tých 600-tisíc dnes je úplne iné číslo. Úplne iné číslo. A odôvodnili ste situáciu alebo daný stav v závere tým, že áno, ľudia majú právo sa vyjadriť, majú právo dožadovať od politikov určitú zodpovednosť, ale že vôľa ľudu bola prejavená vo voľbách. No, to je síce pravda, ale dnes tá situácia v spoločnosti a atmosféra medzi ľuďmi je úplne iná. A to, že tí ľudia, nešťastníci, mnohí, mnohí sa dali oklamať, to neznamená, že dnes nemajú právo práve svojimi podpismi dožadovať sa zmeny.
K. Tóthová, poslankyňa: (2006-12-06):
Vyjadriť sa však musím z toho dôvodu, že v tlači odzneli stanoviská konkrétnej nemenovanej poslankyne tohto parlamentu, na ktoré som aj v tlači reagovala, že ide o diskriminačný návrh vo vzťahu k ďalším deťom. Nielen v tlači, ale aj tu chcem zdôrazniť, že o diskriminácii v tejto súvislosti jednoznačne nemožno hovoriť, pretože tento návrh na zvýšenie príspevku k narodeniu prvého dieťaťa je formulovaný ako štátna sociálna dávka. Je to príspevok rodičom, to je druhá skutočnosť, ktorá vylučuje diskrimináciu, a má zabezpečiť finančné pokrytie nevyhnutných potrieb pre dieťa, a to prvonarodené dieťa, kde tie výdavky sú jednoznačne vyššie. Takže, samozrejme, napr. vanička, kočík a pod. sú hnuteľné veci, ktoré slúžia aj ďalším narodeným deťom. Takže formulovať diskrimináciu v tejto súvislosti je viac ako nevhodné. To je prvá poznámka. Ďalšia poznámka týka sa § 3a ods. 3. Veľmi pozitívne chcem uvítať, že nárok na príplatok k príspevku nevzniká maloletej matke, ktorá nemá priznané rodičovské práva a povinnosti podľa osobitného predpisu. Týmto zároveň reagujem na niektoré názory, že takýto príspevok bude podnecovať nezodpovedných mladých rodičov, aby získali tento vysoký finančný príspevok. Nie je tomu tak, keďže jasne sa uvádza, že maloletí, teda nezodpovední, rodičia nemajú nárok na podporu štátu. Ergo štát nepodporuje týmto nezodpovedné rodičovstvo. A posledná poznámka. Tento nárok prislúcha aj otcovi za určitých podmienok, čo je vyjadrením aj premietnutia rodovej rovnosti do tohto legislatívneho návrhu. Vážené panie poslankyne, vážení páni poslanci, ja vám ďakujem za pozornosť. (Potlesk.)
Grendel, Gábor, podpredseda NR SR (2022-11-15):
Pán poslanec Susko.
Halgašová, Jarmila, poslankyňa NR SR (2021-03-17):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre verejnú správu a regionálny rozvoj a Výboru Národnej rady pre pôdohospodárstvo a životné prostredie, ďalej aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali do 30. apríla 2021 a v gestorskom výbore do 3. mája 2021.
R. Kaliňák, podpredseda vlády a minister vnútra SR: (2009-04-24):
Špecifikujú sa povinnosti vlastníkov bytových domov, spoločenstiev, vlastníkov bytov a nebytových priestorov v bytovom dome, respektíve správcov bytového domu. Upravujú sa taktiež povinnosti pre vlastníkov správcov a obhospodarovateľov lesa. Novela ďalej rozširuje okruh osôb, ktorým možno vydať osvedčenie o odbornej spôsobilosti, a to na základe absolvovania strednej školy s odborným vzdelaním v oblasti požiarnej ochrany alebo na základe toho, že fyzická osoba pôsobila v Hasičskom a záchrannom zbore. Návrh zákona tiež navrhuje upraviť niektoré ustanovenia, ktorých zmeny vyplynuli z aplikácie zákona o ochrane pred požiarmi v praxi, ako aj spresniť znenie niektorých splnomocňovacích ustanovení na vydanie vykonávacích predpisov. Novela bola prerokovaná v určených výboroch, z ktorých vzišli štyri pripomienky, ktoré tak ako to navrhuje gestorský výbor odporúčam schváliť. Vážený pán predsedajúci, vážené dámy poslankyne, páni poslanci, na záver si dovoľujem požiadať o schválenie predloženého návrhu zákona. Ďakujem.
Martvoň, Anton, poslanec NR SR (2015-10-30):
Ďakujem pekne. Pán premiér, dobre, že ste tu nezostali, lebo počúvať ľudí a poslancov, na ktorých prichádzajú vízie od občanov, aby ich umiestnili na psychiatriu, ako to prišlo na jedného nemenovaného lídra opozície z klubu KDH, alebo počúvať ľudí, ktorí v podstate priniesli do zdravotníctva novú metódu, ktorá sa zapíše do dejín, a to je metóda špeciálnych prenájmov, ktorú ani mafia nevymyslela, aby niekto dokázal prenajať na štyri dni stacionárny bicykel za 30-tisíc eur alebo prístroje na diagnostiku za 700-tisíc eur, alebo cétečko na 21 mesiacov za 1,25 mil. eur, jednoducho to človek tu nevymyslí. To ani mafia nevymyslela. Nehovoriac o tom, že aby niekto dokázal uzavrieť zmluvu so spoločnosťou na upratovanie, ktorá nemá upratovačky, tak ako sa stalo počas pána Uhliarika v trnavskej nemocnici, to je tiež umenie. Ale ja čo chcem povedať, je to, že toto treba všetko verejnosti pripomínať, aké biznisy od prenájmu cétečka až po, samozrejme, prenájom budovy daňového riaditeľstva dokázala opozícia vytvoriť tie zlaté a platinové padáky, ktoré dostali. Aj pán Faktor, čo je na kandidátke KDH, aj ďalší ostatní, to treba pripomínať. No a samozrejme, ja vás plne chápem, pán premiér, že ste odišli, lebo počúvať ľudí z poslaneckého klubu KDH, ktorí majú v podstate iba dva spôsoby rokovania, a to je buď napadnúť poslanca, alebo zamurovať bezbrannú ženu. Teda ľudia poslanci, ktorí používajú stredoveké metódy, tak takíto ľudia si nezaslúžia, aby ich tu niekto počúval.
Grendel, Gábor, poslanec NR SR (2018-06-21):
Ďakujem pekne, pán predsedajúci. Takže uvedený návrh predkladá skupina poslancov Národnej rady Slovenskej republiky za poslanecký klub OĽANO, a takisto v zlúčenej rozprave sa k tomuto návrhu podrobnejšie vyjadrím.